Сяргей Віктаравіч Ляўковіч

Сяргей Віктаравіч Ляўковіч (нар. , Ізабелін, Ваўкавыскі раён, Гродзенская вобласць) — памочнік Прэзідэнта Рэспублікі Беларусь па Віцебскай вобласці (з 4 студзеня 2024).

 Біяграфія 
У 2006 годзе скончыў Гродзенскі дзяржаўны аграрны ўніверсітэт па спецыяльнасці «Заатэхнія», у 2013 годзе — Акадэмію кіравання пры Прэзідэнце Рэспублікі Беларусь па спецыяльнасці «Кіраванне аграпрамысловым комплексам».

Працоўную дзейнасць пачаў у 2006 годзе галоўным заатэхнікам камунальнага сельскагаспадарчага унітарнага прадпрыемства «На Варын» Лельчыцкага раёна Гомельскай вобласці, з 2007 па 2009 год працаваў галоўным заатэхнікам упраўлення сельскай гаспадаркі і харчавання Лельчыцкага райвыканкама. У 2009 годзе перайшоў ва ўпраўленне сельскай гаспадаркі і харчавання Любанскага райвыканкама Мінскай вобласці на пасаду начальніка аддзела арганізацыі вытворчасці, потым — першага намесніка начальніка ўпраўлення. З 2011 года чатыры гады працаваў першым намеснікам старшыні, начальнікам упраўлення сельскай гаспадаркі і харчавання Лагойскага райвыканкама, два гады — старшынёй Уздзенскага райвыканкама. Са снежня 2017 года па сакавік 2020 года працаваў старшынёй камітэта па сельскай гаспадарцы і харчаванні Мінскага аблвыканкама.

З 18 сакавіка 2020 года па 3 студзеня 2024 года — першы намеснік старшыні Мінскага аблвыканкама.

4 студзеня 2024 года прызначаны памочнікам Прэзідэнта Рэспублікі Беларусь па Віцебскай вобласціЛукашенко назначил помощника по Витебской области.

Катэгорыя:Выпускнікі Акадэміі кіравання пры Прэзідэнце Рэспублікі Беларусь
Катэгорыя:Выпускнікі Гродзенскага дзяржаўнага аграрнага ўніверсітэта
Катэгорыя:Памочнікі Прэзідэнта Рэспублікі Беларусь — інспектары па Віцебскай вобласці
Катэгорыя:Старшыні Уздзенскага раённага выканаўчага камітэта
Катэгорыя:Намеснікі старшыні Мінскага абласнога выканаўчага камітэта